АҞӘА, хәажәкыра 29– Sputnik. Италиа, Украина, Германиа, Урыстәыла атәылақәа рҿы Telegram ахархәаҩцәа амессинџьер аусура аиԥҟьашьа ргәаԥхом ҳәа аанацҳауеит РИА Новости.
Амессинџьер аусура аиԥҟьара тәылақәак роуп иаҵанакыз. Убас, аинтернет-ресурсқәа рҿы аиԥҟьарақәа ирышьклаԥшуа асаит downdetector адырра ҟанаҵеит Италиа, Украина, Германиа, Урыстәыла атәылақәа рҿы Telegram ахархәаҩцәа иара аусура аиԥҟьашьа ргәаԥхом ҳәа.
Абри аганахь ала аофициалтә дыррақәа аблог Telegram-и иара ашьаҭаркҩ Павла Дурови ирмоуцт.
Уаанӡа Telegram ашьаҭаркыҩ Павел Дуров аканал Durov's Channel аҟны адырра ҟаиҵахьан амессенџьер мышк аҩныҵҟа 700000-ҩык рҟынӡа ахархәаҩцәа ҿыцқәа шаиуа.
Иааидкыланы амессенџьер Telegram ахархәаҩцәа рхыԥхьаӡара 200 миллионҩык инаӡоит.
Telegram — асмартфонқәа рзы хәыда-ԥсадатәи мессенџьеруп. Асервис аусура иаларган 2013 шықәса рзы.